ගුවන් හමුදාවට අයත් වයි - 12 වර්ගයේ සැහැල්ලු ගුවන් යානයක් හපුතලේ - තම්බපිල්ලේ වතුයාය ආසන්නයේදී අද (03) පෙරවරුවේ අනතුරට ලක්වීමෙන් එහි ගමන් ගත් ගුවන් හමුදාවේ සිව්දෙනෙකු ජීවිතක්ෂයට පත්වුණා.අනතුරෙන් ජීවිතක්ෂයට පත්වී ඇත්තේ බලගණ නායකයෙකු, බලපන්ති ලුතිනන්වරයෙකු ඇතුළු තවත් ගුවන් හමුදා සෙබලුන් දෙදෙනෙක්.කෙසේ වෙතත්, අනතුරට හේතුව මෙතෙක් අනාවරණ වී නොමැති අතර, සිද්ධිය සම්බන්ධයෙන් මේ වන විටත් පරීක්ෂණ ආරම්භ කර ඇති බවයි හමුදා ප්‍රකාශක, බ්‍රිගේඩියර් චන්දන වික්‍රමසිංහ හිරු ප්‍රවෘත්ති අංශයට සඳහන් කළේ.මේ අතර, අනතුර සම්බන්ධයෙන් සොයා බැලීම සඳහා ගුවන් හමුදාව විසින් කමිටුවක් ද පත් කර තිබෙනවා.